hotchpotch/miracl-hf-unified huggingface dataset:
সামাজিক বিজ্ঞান গবেষণা
সামাজিক বিজ্ঞান গবেষণা
প্রথমত জানা দরকার গবেষণা কী? বব ম্যাথিউস এবং লিজ রস (২০১০) মনে করেন গবেষণা হলো কোনো একটা প্রশ্নের উত্তর খোঁজা। আমাদের মনে চলচ্চিত্র সম্পর্কে কোনো প্রশ্নের উদয় হতে পারে, সেই প্রশ্নকে মাথায় রেখে অনুসন্ধান শুরু করা মানে আমরা গবেষণায় ব্যাপৃত হলাম। তবে বিষয়টা এত সহজ, এমন নয়। কারণ ম্যাথিউস ও রসের দেয়া পূর্বশর্ত অনুসারে গবেষণাকে হতে হবে: ক. ব্যাপক ও গভীর (rigorous), খ. প্রতিষ্ঠাযোগ্য (defensible) ও গ. পদ্ধতিগত (systematic)।
গবেষণায় ব্যাপকতা ও গভীরতা এনে দিতে পারে লাগসই তত্ত্ব এবং একে প্রতিষ্ঠাযোগ্য করে তুলতে পারে সুনির্বাচিত গবেষণা পদ্ধতি। বিষয় নির্বাচন, গবেষণা-পরিকল্পনা চূড়ান্তকরণ, নমুনা বাছাই যৌক্তিক হলেই কেবল বিষয়টি প্রতিষ্ঠা পাবে। তখন অন্য কেউ এই গবেষণার ফোকর খুঁজে পাবে না। এজন্যই গবেষণা মানেই হলো বৈজ্ঞানিক গবেষণা, তা সামাজিক গবেষণা হলেও। এজন্যই গবেষণা হলো পদ্ধতিগত। তাই বলা যায়, সামাজিক বিজ্ঞান গবেষণা হলো আমরা যে সামাজিক জগতে বাস করি তার বিভিন্ন বিষয় নিয়ে প্রশ্ন করা, সে বিষয় সম্পর্কে জ্ঞানলাভ করা ও উপলব্ধিতে পৌঁছানো। ম্যাথিউস ও রস বলছেন, গবেষণা হলো ধাপে ধাপে তথ্য সংগ্রহ করা ও তা পরীক্ষা-নিরীক্ষা করা। আমরা যে-জগতে বাস করি সে-সম্পর্কে জ্ঞানলাভ করতে ও তার সম্পর্কে বোঝা-পড়া সম্পন্ন করতে আমরা গবেষণা করি (ম্যাথিউস ও রস, ২০১০: ৭)। গবেষণা ছাড়া কোনো নতুন জ্ঞানের জন্ম হয় না, নতুন কিছু সৃষ্টি হয় না। ল্যাবরেটরিতে নানান গবেষণার মাধ্যমে নতুন বৈজ্ঞানিক আবিষ্কার হয়েছে — বিদ্যুৎ, বাষ্পীয় ইঞ্জিন, ছাপাখানা কিংবা কম্পিউটার মানবসভ্যতাকে অনেক দূর এগিয়ে নিয়ে গেছে — এই আবিষ্কারগুলো গবেষণার কারণেই সম্ভব হয়েছে। অন্যদিকে সামাজিক বিজ্ঞান গবেষণা জটিল-আধুনিক সমাজজীবনকে বুঝতে সাহায্য করে।
গবেষণা প্রধানত দুই প্রকার — পরিমাণগত (কোয়নটিটেটিভ) ও গুণগত (কোয়ালিটেটিভ)। বেশিরভাগ চলচ্চিত্র গবেষণাই হয় গুণগত গবেষণা। দর্শকের ওপর জরিপ করলে সেটা পরিমাণগত গবেষণা হয়। কিন্তু চলচ্চিত্রের ইতিহাস বিষয়ক গবেষণা হোক, চলচ্চিত্র টেক্সটের ওপর গবেষণা হোক বা অগ্রবর্তী সেমিওটিক্স বা মনঃসমীক্ষণ ধারায় গবেষণা হোক, এসবই গুণগত গবেষণা।
নোয়াপাড়া ইউনিয়ন
নোয়াপাড়া ইউনিয়ন নামে বাংলাদেশের হবিগঞ্জ ও চট্টগ্রাম জেলায় আলাদা দুইটি ইউনিয়ন রয়েছে।
নোয়াপাড়া ইউনিয়ন দ্বারা বুঝানো যেতে পারে:
বাগোয়ান ইউনিয়ন
বাগোয়ান ইউনিয়ন নামে বাংলাদেশের মেহেরপুর ও চট্টগ্রাম জেলায় আলাদা দুইটি ইউনিয়ন রয়েছে।
বাগোয়ান ইউনিয়ন দ্বারা বুঝানো যেতে পারে:
বহুরূপী (নাট্যদল)
বহুরূপী  একটি বাংলা মুখ্য থিয়েটার দল।  ১৯৪৮ সালে  ভারতীয় গণনাট্য সংঘের কিছু সক্রিয় সদস্য  যারা দলটি ছেড়ে দিয়েছিলেন তাঁদের দ্বারা বহুরূপী প্রতিষ্ঠিত হয়েছিল। অপরিচিত আঙ্গিকে পরীক্ষামূলক বাংলা নাটক উপস্থাপনার জন্য দলটি তৈরী হয়েছিল।
ভারতীয় গণনাট্য সংঘের ভাঙার পর, শম্ভু মিত্র, বিজন ভট্টাচার্যের মত বিশিষ্ট বাংলা থিয়েটার ব্যক্তিত্ব ১৯৪৮ সালে বহুরূপী তৈরি করেন। একটি যৌগিক নাটক আঙ্গিকের জন্য দলটি নজরে আসে। এই সময়টি বহুরূপীর জন্য  একটি সংগ্রামের সময় ছিল। ১৯৫০ এবং ১৯৫৮ সালের মধ্যে  তাঁরা একাধিক গুরুত্বপূর্ণ নাটক পরিচালিত করেন। ১৯৫১ সালে তাঁরা মঞ্চস্থ করেন  রবীন্দ্রনাথ ঠাকুরের 'চার অধ্যায়'। ১৯৫৮ সালে তাঁরা রবীন্দ্রনাথের আর একটি সৃষ্টি রক্তকরবী মঞ্চস্থ করেন। পুতুলখেলায়(১৯৫৮), যেটি ইবসেন ডল'স হাউসের রূপায়ন ছিল তাতে বহুরূপী একটি  সংবেদনশীল সমসাময়িক বিষয় সাহসী পদ্ধতিতে স্পর্শ করেন।
বিশ্বরূপ
বিশ্বরূপ ("বৈশ্বিক আকার", "সর্ব-রূপ"), যা বিশ্বরূপ দর্শন, বিশ্ব স্বরূপ এবং বিরাট রূপ নামে জনপ্রিয়ভাবে পরিচিত, হিন্দু দেবতা বিষ্ণু বা তাঁর অবতার কৃষ্ণের মূর্তস্বরূপ আকার এবং সাক্ষাৎকার। যদিও একাধিক বিশ্বরূপের সাক্ষাৎকার রয়েছে, তবে সবচেয়ে বেশি উদযাপিত হয়ে থাকে হিন্দু মহাকাব্য মহাভারতে ভগবান কৃষ্ণের দ্বারা প্রদত্ত ভগবৎ গীতায় "ঈশ্বরের গান"-এ, যা পাণ্ডব ও কৌরবদের মধ্যে সংঘটিত মহাভারতের যুদ্ধে কুরুক্ষেত্রের যুদ্ধক্ষেত্রে তৃতীয় পাণ্ডব অর্জুনকে বলা হয়েছিল। বিশ্বরূপকে বিষ্ণুর সর্বোচ্চ রূপ বলে বিবেচনা করা হয়, যেখানে সমগ্র মহাবিশ্বকে তাঁর মধ্যে অন্তর্ভুক্ত করা হয়েছে।
মহাভারতের যুদ্ধে, পাণ্ডব রাজপুত্র অর্জুন কৃষ্ণকে তাঁর সারথি করে ভাইদের সঙ্গে মিলে তাঁদের জ্যাঠতুতো ভাই কৌরবদের বিরুদ্ধে লড়াই করেছিলেন। ধর্ম (কর্তব্য) পালনের জন্য তাঁর নিজের আত্মীয়দের বিরুদ্ধে যুদ্ধ করা ও হত্যা করা উচিৎ কিনা এমন নৈতিক দ্বন্দ্বের মুখোমুখি হওয়ার সময়ে, কৃষ্ণ তার সাথে জীবন ও মৃত্যুর বিষয়ে আলোচনা করেন এবং সাক্ষাৎকাররূপে নিজের বিশ্বরূপের প্রকাশ ঘটান। ১০ম ও ১১তম অধ্যায়ে কৃষ্ণ নিজেকে পরম সত্ত্বা হিসেবে প্রকাশ করেন এবং অবশেষে অর্জুনকে তার বিশ্বরূপ দর্শন করান। অর্জুন কৃষ্ণ দ্বারা প্রদত্ত দিব্যদৃষ্টির মাধ্যমে বিশ্বরূপ দর্শনের অভিজ্ঞতা লাভ করেন। বিশ্বরূপের বাহ্যিক আকার অর্জুন কর্তৃক বর্ণিত হয়েছিল, যেমনভাবে তিনি প্রত্যক্ষ করেছিলেন।
বিশ্বরূপের অসংখ্য আকৃতি, চোখ, মুখ ও বাহু। মহাবিশ্বের সমস্ত প্রাণী তাঁর অংশ। তিনি একটি অসীম মহাবিশ্ব, যার কোনো শুরু বা শেষ নেই। তাঁর প্রশান্ত এবং ক্রোধদীপ্ত যুগপৎ রূপ রয়েছে। এই দর্শনের মাত্রা সহ্য করতে অসমর্থ হয়ে এবং ভয়ে পরিপূর্ণ হয়ে, অর্জুন কৃষ্ণকে অনুরোধ করেন তার চতুর্ভুজ বিষ্ণুর রূপে ফিরে আসতে, যা তিনি দেখতে সহ্য করতে পারেন। কৃষ্ণের শিক্ষণ ও তাঁর সর্ব-রূপের দর্শনের দ্বারা পুরোপুরিভাবে উজ্জীবিত হয়ে, অর্জুন কুরুক্ষেত্র যুদ্ধ চালিয়ে যান।
কারাবাঘ জেলা
কারাবাঘ জেলা আফগানিস্তানের কাবুল শহরের ৫০ কিলোমিটার উত্তরে এবং বাগরাম এয়ারবেস থেকে প্রায় ২০ কিলোমিটার দক্ষিণ-পূর্বে অবস্থিত একটি জেলা। জেলাটি কাবুল প্রদেশের একটি অংশ এবং কাবুল ও পারওয়ান প্রদেশের মধ্যবর্তী সড়ককে সংযোগ করেছে। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১৫,০০০ এর মত, ভবিষ্যতে ইরান এবং পাকিস্তান থেকে আগত জনসংখ্যা মিলে ১৯,০০০ এর মত জনসংখ্যা হবে বলে আশা করা হচ্ছে। যার মধ্যে থেকে প্রায় ৬০% তাজিক এবং ৪০% পশতু সম্প্রদায়ের লোক বসবাস করে থাকে।
ভৌগলিক অবস্থান অনুযায়ী জেলাটির উত্তরে গুলদারা জেলা এবং ইসতালিফ জেলা, দক্ষিণ ও পূর্বে পারভন প্রদেশ এবং দক্ষিনে দিহ সাবজ জেলা ও কালাকান জেলা এর সীমানা ঘিরে রেখেছে।
ওয়ার্ক (১৯১৫-এর চলচ্চিত্র)
ওয়ার্ক () হল চার্লি চ্যাপলিন রচিত ও পরিচালিত ১৯১৫ সালের মার্কিন নির্বাক চলচ্চিত্র। এটি এসানে স্টুডিওজের অধীনে তার অষ্টম চলচ্চিত্র। এতে শ্রেষ্ঠাংশে অভিনয় করেছেন চ্যাপলিন, চার্লস ইনস্লি, এডনা পারভায়েন্স, মার্থা গোল্ডেন। এটি লস অ্যাঞ্জেলসের ম্যাজেস্টিক স্টুডিওতে ধারণ করা হয়।
চার্লি রংমিস্ত্রি ইজি. এ ওয়েকের সহকারী। তারা দুজন একটি গাড়িতে করে কাজের জন্য যাচ্ছে। ওয়েক গাড়িতে আরাম করে বসে আছে এবং চার্লি গাধার মত গাড়িটি ঠানছে। ওয়েকও তার সাথে গাধার মত আচরণ করছে, কখনো স্লথ গতিতে চললে তাকে তার হাতের ছড়িটি দিয়ে আঘাত করছে। ওয়েক তাকে ছোট পাহাড়ের উপর দিয়ে শর্টকাট নিতে বললে গাড়িটি নিয়ন্ত্রণ হারিয়ে চলন্ত একটি গাড়ির নিচে চলে গিয়েছিল। দ্বিতীয় প্রচেষ্টায় তারা সফল হয়। তাদের যে বাড়িতে কাজ করার কথা, চার্লি সে বাড়ির গৃহপরিচারিকার প্রতি আকৃষ্ট হয়। ওয়েক দেয়ালে রং করতে গিয়ে পড়ে যান এবং তার মাথা রংয়ের বালতিতে ঢুকে যায়। বাড়িওয়ালা তার স্ত্রীকে জানায় তাদের ঘরের স্টোভটি যে কোন মুহূর্তে ফেটে যেতে পারে। এসময় গৃহপরিচারিকা চার্লি যে কক্ষে রং করছিল সেখানে আসলে তাকে একটি দুঃখের গল্প শুনায়। ইতোমধ্যে বাড়িওয়ালার স্ত্রীর এক গোপন প্রেমিকা আসলে সে তাকে রংমিস্ত্রীদের একজন হিসেবে পরিচয় করিয়ে দেয়। সেও রংয়ের বালতি নিয়ে উপরের তলায় গেলে চার্লি তার মুখে রং লাগিয়ে দেয়। বাড়িওয়ালা সেই প্রেমিকের আনা একটি ফুল দেখতে পেয়ে রেগে যায় এবং গুলি ছুড়তে শুরু করে। মারপিঠের এক পর্যায়ে ত্রুটিপূর্ণ স্টোভটি বিকট শব্দে ফেটে যায়।প্যাট্রিক ছবিটিকে ৩.৫/৪ তারকা দেন এবং বলেন "চ্যাপলিনে লিটল ট্রাম্প এতটাই পছন্দনীয় যে সে আপনার মনোযোগ ধরে রাখবে। তার চলচ্চিত্রগুলো হল তার নিষ্ঠুর পৃথিবী ও পারিপার্শ্বিকতা বিষয়ে তার প্রতিক্রিয়াগুলো দেখা। এরিক ছবিটিকে ২/৪ তারকা দিয়ে বলেন, "ছবিটি চ্যাপলিনের অন্যান্য চলচ্চিত্রের চেয়ে কম বিনোদন প্রদান করেছে। মূল সমস্যা চ্যাপলিনের পরিচালনায়।" এ. ও. স্কট ছবিটিকে ২/৪ তারকা দিয়ে বলেন, "এটি চ্যাপলিন ও সেসময়ের অন্যান্য পরিচালকদের ত্রুটির প্রতিবিম্ব। তারা তখনও চলচ্চিত্রে কখন হাস্যরস প্রয়োগ করবেন তার উপযুক্ত সময় খুঁজছিলেন।"
ওয়ার্ক (২০১৭-এর চলচ্চিত্র)
ওয়ার্ক () হল আনিল কারিয়া পরিচালিত ২০১৭ সালের ব্রিটিশ চলচ্চিত্র। ছবিতে একজন কিশোরীর দৃষ্টিকোণ থেকে পৃথিবীকে দেখানো হয়েছে। কিশোরী জেস চরিত্রে অভিনয় করেন জেসমিন ব্রেইনবার্গ।
২০১৭ সালের ২৩শে সেপ্টেম্বর রেইনড্যান্স চলচ্চিত্র উৎসবে চলচ্চিত্রটির উদ্বোধনী প্রদর্শনী অনুষ্ঠিত হয়। ছবিটি ৭১তম বাফটা পুরস্কারে শ্রেষ্ঠ স্বল্পদৈর্ঘ্য চলচ্চিত্র বিভাগে মনোনীত হয়।
শাকারদারা জেলা
শাকারদারা জেলা আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৬৩,০০০ এর মত। এছাড়াও আরো ১০,০০০ জন এর মত লোক বিদেশ থেকে প্রত্যাবর্তন করবে বলে ধারনা করা হয়।
ভৌগলিক অবস্থান অনুযায়ী জেলাটির সীমানা পশ্চিমে পারভান প্রদেশ, উত্তরে গুলদারা জেলা ও মীর বাচা কোট জেলা, পূর্বে দিহ সাবজ জেলা ও কাবুল জেলা এবং দক্ষিণে পাঘমান জেলা এর সীমানা ঘিরে রেখেছে। এটির সদর দফতর হচ্ছে শাকার দারা নামে একটি গ্রাম, যেটি জেলার কেন্দ্রীয় অঞ্চলে অবস্থান করছে। আয়ের প্রধান উৎস বলতে কৃষিই এখানকার মানুষের জীবিকা নির্বাহের পথ।
সিস্টেমেটিক ইনভেস্টমেন্ট প্ল্যান
সিস্টেমেটিক ইনভেস্টমেন্ট প্ল্যান (এসআইপি) হচ্ছে বিনিয়োগকারীদের জন্য মিউচুয়াল ফান্ডের মাধ্যমে একটি বিনিয়োগ পদ্ধতি, যেখানে এককালীন অর্থ বিনিয়োগের পরিবর্তে ধাপে ধাপে অল্প পরিমানে অর্থ বিনিয়োগ করা হয়ে থাকে৷ সাধারণত অর্থ বিনিয়োগ করা হয় সাপ্তাহিক, মাসিক বা ত্রৈমাসিক ভিত্তিতে৷
সিস্টেমেটিক ইনভেস্টমেন্ট প্ল্যান (এসআইপি), এর ক্ষেত্রে বিনিয়োগকারীরা নির্দিষ্ট সময় অন্তর অন্তর তাদের ব্যাংক অ্যাকাউন্টের মাধ্যমে একটি নির্দিষ্ট মিউচুয়াল ফান্ডের ভিত্তিতে বিনিয়োগ করে থাকে৷ বিনিয়োগকারীরা তাদের নিজস্ব মোট সম্পত্তির উপর ভিত্তি করে ইউনিট লাভ করে থাকে৷ প্রতিবার অর্থ বিনিয়োগের সাথে সাথে বিনিয়োগকারীর অ্যাকাউন্টে ইউনিট যোগ হয়ে থাকে৷
এ পরিকল্পনার উদ্দেশ্য হল ডলারের মূল্য উঠানামার কারনে অস্থিতিশীল বাজারের সমস্যা হতে বিনিয়োগকারীদের মুক্ত করা৷ যেহেতু বিনিয়োগকারীরা মূল্য কম থাকাকালীন সময়ে অধিক ইউনিট ও মূল্য অধিক থাকাকালীন সময়ে কম ইউনিট লাভ করে থাকে, সেইহেতু দীর্ঘমেয়াদের ক্ষেত্রে ইউনিটের গড় মূল্য কমে যায়৷
পদ্ধতিগত বিনিয়োগ পরিকল্পনার ক্ষেত্রে বিনিয়োগ হয় সুষ্ঠু ও সঠিক৷ এটি পরিচালনা করাও সহজ৷ বিনিয়োগকারী যে কোনও সময় অর্থ বিনিয়োগ স্থগিত করতে পারেন, কিংবা বিনিয়োগকৃত টাকার পরিমান কমাতে বা বাড়াতে পারেন৷ এ পরিকল্পনাটি সাধারণভাবে খুচরো বিনিয়োগকারীর জন্য যথার্থ হতে পারে, যেক্ষেত্রে একজন বিনিয়োগকারী নিয়মিতভাবে বিনিয়োগ পরিচালনায় সক্ষম হয় না৷
এছাড়াও যে সকল বিনিয়োগকারী বিনিয়োগ বাজার সম্পর্কে যথেষ্ঠ অভিজ্ঞ নয়, তাদের জন্যও এসআইপি একটি সঠিক নির্বাচন হতে পারে৷ সিস্টেমেটিক ইনভেস্টমেন্ট প্ল্যান (এসআইপি) এর সুবিধা হচ্ছে যে এটি সংগতিপূর্ণ বিনিয়োগের পাশাপাশি ক্রয়কৃত ইউনিট এর গড় মূল্য কম রাখে, যেক্ষেত্রে বিনিয়োগ বাজারে সৃষ্টি হওয়া নতুন নতুন সুযোগ কাজে লাগাতে একজন বিনিয়োগকারী সক্ষম হন৷
ভারতে সিস্টেমেটিক ইনভেস্টমেন্ট প্ল্যান এর পর্যায়ক্রমিক বিনিয়োগ ইলেকট্রনিক ক্লিয়ারিং সার্ভিসেস (ইসিএস) এর মাধ্যমে পরিচালনা করা যেতে পারে৷ কিছু কিছু মিউচুয়াল ফান্ড ইক্যুয়িটি-লিংকড সেভিংস স্কিম এর ক্ষেত্রে ট্যাক্স সুবিধাও প্রদান করে থাকে৷ যাহোক, এ পরিকল্পনার ক্ষেত্রে লকিং পিরিয়ড ৩ বছরের এবং অনেক কোম্পানি এ বিনিয়োগ সুবিধা প্রদান করে থাকে এবং এদের মধ্য অন্যতম হচ্ছে কোটাক @@@@৷
রাজানগর ইউনিয়ন
রাজানগর ইউনিয়ন নামে বাংলাদেশের সুনামগঞ্জ, চট্টগ্রাম ও মুন্সিগঞ্জ জেলায় আলাদা তিনটি ইউনিয়ন রয়েছে।
রাজানগর ইউনিয়ন দ্বারা বুঝানো যেতে পারে:
থাইল্যান্ড মহিলা জাতীয় আইস হকি দল
থাইল্যান্ড মহিলা জাতীয় আইস হকি দল হল থাইল্যান্ডের জাতীয় আইস হকি দল।
হোসনাবাদ ইউনিয়ন
হোসনাবাদ ইউনিয়ন নামে বাংলাদেশের বরগুনা ও চট্টগ্রাম জেলায় আলাদা দুইটি ইউনিয়ন রয়েছে।
হোসনাবাদ ইউনিয়ন দ্বারা বুঝানো যেতে পারে:
বেতাগী ইউনিয়ন
বেতাগী ইউনিয়ন নামে বাংলাদেশের বরগুনা ও চট্টগ্রাম জেলায় আলাদা দুইটি ইউনিয়ন রয়েছে।
বেতাগী ইউনিয়ন দ্বারা বুঝানো যেতে পারে:
এছাড়া বেতাগী সানকিপুর ইউনিয়ন নামে পটুয়াখালী জেলার দশমিনা উপজেলায় একটি ইউনিয়ন রয়েছে।
ধোপাকান্দি ইউনিয়ন
"ধোপাকান্দি ইউনিয়ন" বাংলাদেশের টাঙ্গাইল জেলার অন্তর্গত গোপালপুর উপজেলার একটি ইউনিয়ন।
ধোপাকান্দি ইউনিয়নের মোট আয়তন ৫৪০৮ একর।
বাংলাদেশের ২০০১ সালের আদমশুমারী অনুযায়ী ধোপাকান্দি ইউনিয়নের জনসংখ্যা ২৮৫৪৫ জন। এদের মধ্যে ১৪৭২৭ জন পুরুষ এবং ১৩৮১৮ জন মহিলা। শিক্ষার হার ৪০.১৩%
২। http://dhopakandiup.tangail.gov.bd/
আহমাদ মোস্তফা কামাল
আহমাদ মোস্তফা কামাল (১৪ ডিসেম্বর ১৯৬৯) বাংলাদেশের একজন সাহিত্যিক ও শিক্ষক। সৃজনশীল সাহিত্য গ্রন্থের জন্য তিনি ২০০৭ সালে (বঙ্গাব্দ ১৪১৩ সালে) প্রথম আলো বর্ষসেরা বই পুরস্কার, ২০০৯ সালে কালি ও কলম তরুণ কবি ও লেখক পুরস্কার, ২০১২ সালে জেমকন সাহিত্য পুরস্কার এবং ২০১৮ সালে সিটি-আনন্দ আলো সাহিত্য পুরস্কার পেয়েছেন।
আহমাদ মোস্তফা কামালের জন্ম ১৯৬৯ সালের ১৪ ডিসেম্বর মানিকগঞ্জ জেলায়। তাঁর বাবার নাম মুহাম্মদ আহমাদুল হক এবং মায়ের নাম মেহেরুন্নেসা আহমেদ। পাঁচ ভাই এবং তিন বোনের মধ্যে তিনি সর্বকনিষ্ঠ।
মানিকগঞ্জের পাটগ্রাম অনাথ বন্ধু সরকারি উচ্চ বিদ্যালয় থেকে ১৯৮৬ সালে এসএসসি, ১৯৮৮ সালে ঢাকার নটরডেম কলেজ থেকে এইচএসসি পাশ করেন আহমাদ মোস্তফা কামাল। পরবর্তীতে ঢাকা বিশ্ববিদ্যালয়ের থেকে পদার্থবিজ্ঞান বিভাগ থেকে ১৯৯২ সালে স্নাতক, ১৯৯৩ সালে স্নাতকোত্তর সম্পন্ন করেন তিনি। ২০০৩ সালে বাংলাদেশ প্রকৌশল বিশ্ববিদ্যালয় (বুয়েট) থেকে এম ফিল এবং ২০১০ সালে পিএইচডি ডিগ্রি অর্জন করেন তিনি। বর্তমানে ইন্ডিপেন্ডেন্ট ইউনিভার্সিটি বাংলাদেশের সহযোগী অধ্যাপক হিসেবে কর্মরত আছেন তিনি।
আহমাদ মোস্তফা কামালের লেখালেখির শুরু ১৯৯০ দশকের শুরুতে। প্রথম গল্পগ্রন্থ "দ্বিতীয় মানুষ" প্রকাশিত হয় ১৯৯৮ সালে। এরপর আরো ৯ টি গল্পগ্রন্থ, আটটি উপন্যাস, একটি নভলেট, চারটি প্রবন্ধগ্রন্থ এবং দুটো মুক্তগদ্যের সংকলন প্রকাশিত হয়েছে। এ ছাড়া সম্পাদনা করেছেন আরো ১১ টি গ্রন্থ। তাঁর চতুর্থ গল্পগ্রন্থ "ঘরভরতি মানুষ অথবা নৈঃশব্দ্য" ২০০৭ "প্রথম আলো বর্ষসেরা বই’ পুরস্কার", দ্বিতীয় উপন্যাস "অন্ধ জাদুকর" ২০০৯ সালে কালি ও কলম তরুণ কবি ও লেখক পুরস্কার এবং তৃতীয় উপন্যাস "কান্নাপর্ব" ২০১৮ সালে জেমকন সহিত্য পুরস্কার পেয়েছে।
সুরবি জেলা
সুরবি, সারবি, অথবা সারুবি জেলা নামে পরচিতিত () আফগানিস্তানের কাবুল প্রদেশের অন্যতম একটি জেলা। জেলাটির রাজধানী শহরেরর নাম হচ্ছে সারোবি, যেটি কাবুল থেকে ৬০ কিলোমিটার পূর্বে এ০১ মহাসড়কের পাশে অবস্থিত। যদিও এখানকার বেশির ভাগ জেলা কাবুলের উত্তরপূর্বাঞ্চলে অবস্থিত। সুরবি মূলত জিহাদি কমান্ডার ফয়সাল বাবাকারখালির জন্মস্থানের জন্য বেশ সুপরিচিত, যিনি ছিলেন সোভিয়েত সৈন্যদের বিরুদ্ধে সাহসী এক যোদ্ধা। জেলাটির প্রধান নদীর নাম হচ্ছে কাবুল নদী।
১৯৯০ দশকের সময়ে, খালিদ বিন ওয়ালিদ ট্রেনিং ক্যাম্পটি জেলাটিতে নির্মাণ করা হয়েছিল। ১৯৯৮ সালে, মার্কিন যুক্তরাষ্ট্রের দূতাবাস বোমা হামলার জন্য ইউএস ক্রুজ ক্ষেপণাস্ত্র কর্তৃক ক্যাম্পটিকে সমতলবিশিষ্ট করা হয়।
আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি), জাতিসংঘ শরণার্থীবিষয়ক হাইকমিশনার (ইউএনএইচসিআর) এবং কেন্দ্রীয় পরিসংখ্যান অফিস (সিএ) এর হিসাব অনুযায়ী জেলাটির জনসংখ্যা প্রায় ৪৪,৮৭১ জন এর মত। এআইএমএস এবং ইউএনএইচসিআর এর হিসাব অনুযায়ী, মোট জনজংখ্যার প্রায় ৯০% পশতুন সম্প্রদায়ের, এছাড়া বাকি ১০% ভাগ পশাই সম্প্রদায়ের লোক রয়েছে।
মাটির প্রজার দেশে
মাটির প্রজার দেশে ইমতিয়াজ আহমেদ বিজন পরিচালিত একটি নাটকীয় পারিবারিক চলচ্চিত্র। চলচ্চিত্রটি ২৩ মার্চ ২০১৮ সালে বাংলাদেশে মুক্তি পায়। চলচ্চিত্রটি যুক্তরাষ্ট্রের সিয়াটল আন্তর্জাতিক চলচ্চিত্র উৎসব, শিকাগোর দক্ষিণ এশীয় চলচ্চিত্র উৎসব, ইতালির কারাওয়ান চলচ্চিত্র উৎসব ও ইন্দোনেশিয়ার রয়্যাল বালি চলচ্চিত্র উৎসবসহ বেশকিছু আন্তর্জাতিক চলচ্চিত্র উৎসব অংশ নেয়। এর মধ্যে দক্ষিণ এশীয় চলচ্চিত্র উৎসবে দর্শক পছন্দে সেরা পূর্ণদৈর্ঘ্য ছবির পুরস্কার লাভ করে চলচ্চিত্রটি।
১০ বছর বয়সী কিশোর জামাল মায়ের সাথে কোনো এক প্রত্যন্ত গ্রামে বসবাস করে। একদিন তার বাল্যবন্ধু ও খেলার সাথী লক্ষ্মীর হঠাৎ বিয়ে হয়ে যায়, যাকে বাল্যবিবাহে বাধ্য করা হয়। জামালও চলে যায় অন্য গ্রামে। পড়াশোনাতেও ছেদ পড়ে। নতুন জায়গায় তাঁর মা ফাতেমা একটি বাড়িতে ঝিয়ের কাজ করেন। জামালের দায়িত্ব সেই গৃহস্থ ঘরের ছোট মেয়ের ফুটফরমাশ খাটা। কিন্তু জামাল আবার পড়ালেখা করতে চায়। নিজের ভবিষ্যৎ পরিচয় গড়তে চায়, কিন্তু হঠাৎ অতীত এসে এলোমেলো করে দেয় তার ও মায়ের জীবন। এই কঠিন বাস্তবতা ও মায়ের অতীত ইতিহাসের কারণে জামাল নিজেকে হারিয়ে ফেলে এবং সমাজবিচ্ছিন্ন হয়ে পড়ে। যার ফলে নতুন করে বন্ধু বানানো ও স্কুলে যাওয়া আর হয়ে ওঠে না। ফাতেমা তার অতীতকে ভুলে জামালের মাঝে তার নতুন জগত গড়ে তুলতে চায়। কিন্তু সমাজের মানুষরূপী বীভৎস কীটদের কারনে সেটিও বাঁধা পায়।কলকাতার অর্ক মুখার্জির সংগীতায়োজনে ছবির একমাত্র গানটি গেয়েছেন সাত্যকি ব্যানার্জি।
বতসোয়ানার দূতাবাস, ওয়াশিংটন, ডি.সি.
ওয়াশিংটন, ডি.সি.-তে অবস্থিত বতসোয়ানার দূতাবাস হচ্ছে গণপ্রজাতন্ত্রী বতসোয়ানার একটি কূটনৈতিক মিশন যা মার্কিন যুক্তরাষ্ট্রে অবস্থিত। এটি ১৫৩১ নিউ হ্যাম্পশায়ার এভিনিউ, নর্থওয়েস্ট ওয়াশিংটন, ডি.সি.র সন্নিকতে অবস্থিত।
এর রাষ্ট্রদূত হচ্ছেন ডেভিড জন নিউম্যান।
মিউনিখ গণহত্যা
মিউনিখ অলিম্পিক ২১ আগস্ট, ১৯৭২ সালে ১৯৫ টি পর্ব এবং ১৯৫ টি দেশের প্রতিনিধিত্বকারী ৭,১৭৩ ক্রিয়াবিদ নিয়ে উদ্বোধন করে।ইংরেজি মাসের সেপ্টেম্বর এর ৫ তারিখ সকালে মুখোশধারী কিছু প্যালেস্টাইনী সন্ত্রাসীরা ইসরায়েলের দলকে আক্রমণ করে।সন্ত্রাসীরা ২ জন কে হত্যা এবং ৯ জন ইসরাইলিকে জিম্মি করে।
তাদের মুক্তির দাবিতে ২৩০ জন আরব আসামি এবং ২ জন জার্মান জঙ্গিকে মুক্ত করা হয়,যারা কিনা তখন ইসরাইলি কারাগার এ বন্দি ছিল।
দাবি আদায়ের পরে সন্ত্রাসীরা মিউনিখে বিমান বন্দরে ৯ জন ইসরাইলি বন্দীদের নিয়ে যায় মুক্ত করার জন্য।সেখানে জার্মান পুলিশ ছাদ থেকে গুলিবর্ষণ করে এবং তিনজন সন্ত্রাসীকে হত্যা করে।এবং সে সময় একটি গোলা বিস্ফোরিত হয়ে দুই ফিলিস্তিনি এবং একজন পুলিশ মৃত্যুবরন করেন।
এই ঘটনার পর প্রধান অলিম্পিক স্টেডিয়ামে ক্রীড়াবিদদের জন্য একটি স্মারক সেবা অনুষ্ঠিত হওয়ার পর, আন্তর্জাতিক অলিম্পিক কমিটির সভাপতি এভরি ব্রান্ডেজ আদেশ দেন যে,সন্ত্রাসীরা জয়ী হবেনা বলে গেমগুলি অব্যাহত থাকবে।
এই নির্মম ঘটনা অলিম্পিক আয়োজনকে গভীরভাবে ঘিরে ফেললেও, মার্কিন সাঁতারু মার্ক স্পিৎসের সাতটি স্বর্ণপদক এবং কিশোর রাশিয়ান জিমন্যাস্টিকস ওলগা কোরবুত দুটি নাটকীয় স্বর্ণপদক জিতেছেন এবং এমন দর্শনীয় অ্যাথলেটিক কৃতিত্বের অনেক মুহুর্ত ছিল।
1972 সালের অলিম্পিকে হত্যার পর গোল্ডা মেইয়ারের নেতৃত্বে ইসরায়েলি সরকার ব্ল্যাক সেপ্টেম্বরের হত্যাকারীদের খুঁজে বের করে হত্যা করার জন্য মোসাদ এজেন্টদের একটি দল ভাড়া করে।
২005 সালে স্টিফেন স্পিলবার্গের সিনেমা মিউনিখ এই ঘটনাগুলির উপর ভিত্তি করে তৈরি করা হয়েছিল।
ডায়ান উইস্ট
ডায়ান ইভলিন উইস্ট (ইংরেজি: Dianne Evelyn Wiest, (; জন্ম: ২৮শে মার্চ ১৯৪৮) হলেন একজন মার্কিন অভিনেত্রী। অভিনয়ের কৃতিত্ব হিসেবে তিনি দুবার একাডেমি পুরস্কার লাভ করেন। এছাড়া তিনি একবার গোল্ডেন গ্লোব পুরস্কার, দুবার স্ক্রিন অ্যাক্টরস গিল্ড পুরস্কার ও দুবার প্রাইমটাইম এমি পুরস্কার লাভ করেন এবং একবার বাফটা পুরস্কারের মনোনয়ন লাভ করেন।
উইস্ট ম্যারিল্যান্ড বিশ্ববিদ্যালয় থেকে নাট্যতত্ত্ব বিষয়ে পড়াশুনা করে কিছুদিন মঞ্চনাটকে অভিনয় করেন। ১৯৭১ সালের "সলিটায়ার/ডাবল সলিটায়ার" নাটক দিয়ে তার ব্রডওয়েতে অভিষেক হয়। ১৯৮৪ সালে একটি ছোট চরিত্র দিয়ে তার চলচ্চিত্রে অভিষেক হয়। ১৯৮৬ সালে উডি অ্যালেন পরিচালিত "হান্নাহ অ্যান্ড হার সিস্টারস" চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার লাভ করেন। তিনি অ্যালেন পরিচালিত আরও তিনটি চলচ্চিত্রে কাজ করেন, সেগুলো হল "দ্য পার্পল রোজ অব কায়রো" (১৯৮৫), "রেডিও ডেজ" (১৯৮৭) ও "সেপ্টেম্বর" (১৯৮৭)। তিনি তার দ্বিতীয় একাডেমি পুরস্কারের জন্য মনোনীত হন রন হাওয়ার্ড পরিচালিত হাস্যরসাত্মক নাট্যধর্মী "পেরেন্টহুড" (১৯৮৯) চলচ্চিত্রের জন্য। তার অপর একটি একাডেমি পুরস্কার আসে অ্যালেনের পরিচালনায় "বুলেট্‌স ওভার ব্রডওয়ে" (১৯৯৪) চলচ্চিত্রে অভিনয়ের জন্য।
তার অভিনীত অন্যান্য উল্লেখযোগ্য চলচ্চিত্র হল "ফুটলুজ" (১৯৮৪), "দ্য লস্ট বয়েজ" (১৯৮৭), "ব্রাইট লাইট্‌স, বিগ সিটি" (১৯৮৮), "এডওয়ার্ড সিজরহ্যান্ড্‌স" (১৯৯০), "লিটল ম্যান টেট" (১৯৯১), "দ্য বার্ডকেজ" (১৯৯৬), "প্র্যাকটিক্যাল ম্যাজিক" (১৯৯৮), "ড্যান ইন রিয়্যাল লাইফ" (২০০৭), "সিনেকডোশ, নিউ ইয়র্ক" (২০০৮), "র‍্যাবিট হোল" (২০১০) ও "সিস্টারস" (২০১৫)।
উইস্ট ১৯৪৮ সালের ২৮শে মার্চ মিজুরির কানসাস সিটিতে জন্মগ্রহণ করেন। তার পিতা বার্নার্ড জন উইস্ট ছিলেন একটি কলেজের ডিন এবং মার্কিন সেনাবাহিনীর মনস্তাত্ত্বিক সামাজিক কর্মী হিসেবে কাজ করেছেন। তার মাতা অ্যান স্টুয়ার্ট (প্রদত্ত নাম: কেডি) ছিলেন একজন সেবিকা। তার বাবা ক্রোয়েশীয় ও জার্মান বংশোদ্ভূত এবং মা স্কটিশ বংশোদ্ভূত ছিলেন। আলজিয়ার্সে তাদের পরিচয় হয়েছিল। উইস্টের দুই ভাই রয়েছে। তারা হলেন গ্রেগ ও ডন। উইস্টের শৈশবে ইচ্ছা ছিল একজন ব্যালে নৃত্যশিল্পী হওয়া, কিন্তু নুর্নবার্গ আমেরিকান হাই স্কুলে পড়াকালীন তিনি তার লক্ষ্য পরিবর্তন করেন। তিনি ১৯৬৯ সালে ম্যারিল্যান্ড বিশ্ববিদ্যালয় থেকে কলা ও বিজ্ঞান বিষয়ে স্নাতক ডিগ্রি অর্জন করেন।
উইস্টের তার প্রতিনিধি স্যাম কোনের সাথে সম্পর্ক রয়েছে। তিনি দুটি কন্যা সন্তান দত্তক নেন। তারা হলেন এমিলি (জন্ম ১৯৮৭) এবং লিলি (জন্ম ১৯৯১)।
উইন্ডোজ সার্ভার ২০১৯
উইন্ডোজ সার্ভার ২০১৯ হচ্ছে একটি সার্ভার যা মাইক্রোসফট কর্তৃক মাইক্রোসফট এনটি পরিবারের অন্তর্গত একটি অপারেটিং সিস্টেম হিসেবে তৈরি হচ্ছে। ২০ মার্চ ২০১৮ এর ঘোষণা আসে এবং একইদিন প্রথম উইন্ডোজ ইনসাইডার প্রিভিউ সংস্করণ মুক্তি পায়।
২০২৪ কোপা আমেরিকা
২০২৪ কোপা আমেরিকা হবে কোপা আমেরিকার ৪৭তম পর্ব। দক্ষিণ আমেরিকার ফুটবল নিয়ন্ত্রক সংস্থা সাউথ আমেরিকান ফুটবল কনফেডারেশন এই চতুর্বার্ষিকী পুরুষদের আন্তর্জাতিক চ্যাম্পিয়নশিপ আয়োজন করে থাকে। এটি ইকুয়েডরে অনুষ্ঠিত হবে। ২০২৪ কোপা আমেরিকার বিজয়ী দল ২০২৫ সালের ফিফা কনফেডারেশন কাপে সরাসরি অংশগ্রহণের সুযোগ পাবে।
সাউথ আমেরিকান ফুটবল কনফেডারেশনের আয়োজক পরিবর্তনের নিয়মানুসারে ২০২৪ সালের কোপা আমেরিকা অনুষ্ঠিত হবে ইকুয়েডরে। সর্বশেষ ১৯৯৩ সালে ইকুয়েডর কোপা আমেরিকা আয়োজন করে।
সাউথ আমেরিকান ফুটবল কনফেডারেশনের ১০ টি দেশের সবগুলো দেশ এ প্রতিযোগিতায় অংশগ্রহণ করার যোগ্য।
যদি বর্তমান সময়ের ১৬ দল পদ্ধতি বহাল রাখা হয় তবে কনফেডারেশনের বাইরে থেকেও ৬ টি দল আমন্ত্রিত হতে পারে।
ইকুয়েডর এখনি তাদের স্টেডিয়াম গুলোর আধুনিকীকরণ নিয়ে সমীক্ষা শুরু করে দিয়েছে।
ঘোরাক জেলা
ঘোরাক জেলা আফগানিস্তানের কান্দাহার প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ভৌগলিক অবস্থান অনুযায়ী জেলাটির সীমানা পশ্চিমে হেলমান্দ প্রদেশ, উত্তরে ওরজগন প্রদেশ ও নেশ জেলা, দক্ষিণে খাকরেজ জেলা এবং দক্ষিণে মেওয়ান্দ জেলা রয়েছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৮,৬০০ জন এর মত। জেলাটির কেন্দ্রীয় শহরের নাম হচ্ছে ঘোরাক নামক গ্রাম, এটি পশ্চিমাঞ্চলে অবস্থান করছে।
জালালউদ্দিন খিলজি
১২৮৭ খ্রিস্টাব্দে সুলতান গিয়াসউদ্দিন বলবনের মৃত্যুর হয়। তারপর তাঁর উত্তরাধিকারীদের হত্যা করে প্রধান সেনাপতি জালালউদ্দিন খলজি ১২৯০ খ্রিস্টাব্দে দিল্লির সুলতান হন। জালালউদ্দিন খলজির(জন্ম: অজানা--মৃত্যু: ২০ জুলাই, ১২৯৬) দিল্লি দখলের সঙ্গে সঙ্গে দাস বংশের [Slave dynasty] অবসান ঘটে ও খলজি বংশের [Khalji dynasty] সূচনা হয়।
জালালউদ্দিন খলজি ১২৯০ খ্রিস্টাব্দে দিল্লির সিংহাসনে বসেন। তিনিই ছিলেন খলজি বংশের প্রতিষ্ঠাতা। মোঙ্গল নেতা হালাকু প্রচন্ডভাবে জালালউদ্দিন খলজিকে বিরক্ত করেন। জালালউদ্দিন খলজি প্রায় ৪০০০ মোঙ্গলকে দিল্লির আশেপাশে বসবাস করার অনুমতি দিয়েছিলেন । অবশ্য তারা মুসলমান ধর্মে ধর্মান্তরিত হবেন এই শর্তে। জালালউদ্দিন খলজির প্রিয় পাত্র ছিলেন তাঁর ভাইপো আলাউদ্দিন খলজি। ১২৯৬ খ্রিস্টাব্দে আলাউদ্দিন খলজি এক ষড়যন্ত্রে লিপ্ত হয়ে জালালউদ্দিন খলজিকে নিহত করেন।,
ফসফাটেজ
ফসফাটেজ হল একটি উৎসেচক যা জলের অনু সহযোগে একটি ফসফরিক অ্যাসিড মনস্টার, একটি ফসফেট আয়ন এবং একটি এলকোহল অনু   দ্বারা গঠিত। কারণ একটি ফসফেটেজ উৎসেচকের উপরিতল হাইড্রোলাইসিসের অনুঘটক; এটি হাইড্রোলাইসিসের একটি উপবিভাগ। ফসফাটেজ এনজাইম অনেক জৈবিক কার্যাবলীর অপরিহার্য, কারণ ফসফোরাইলেশন (উদাঃ প্রোটিন কিনিস দ্বারা) এবং ডিফসফোরাইলেশন (ফসফেটেস দ্বারা) কোষীও নিয়ন্ত্রণ ও সিগন্যালিং ব্যবস্থার মধ্যে বিচিত্র ভূমিকা পরিবেশন করে। ফসফাটেজগুলি অণু থেকে ফসফেট গোষ্ঠীকে সরিয়ে দিলেও, এটিপি থেকে ফসফেট গ্রুপের অণুর স্থানান্তর ঘটায় কাইনেজ ক্যাটালেজে। একসঙ্গে, কাইনেজ এবং ফসফাটেজগুলি পোস্ট-ট্রান্সলেশনাল সংশোধনের একটি রূপ নির্দেশ করে যা কোষের নিয়ন্ত্রক ব্যবস্থার জন্য অপরিহার্য। ফসফাটেজ এনজাইম ও ফসফোরাইলেস এনজাইম নিয়ে বিভ্রান্ত হবেন না; ফসফোরাইলেস এনজাইম হাইড্রোজেন ফসফেট থেকে ফসফেট গ্রুপকে একটি গ্রহণকারীর কাছে স্থানান্তর করে। কোষীও নিয়ন্ত্রনে তাদের প্রাদুর্ভাবের কারণে ফসফাটেজগুলি ফার্মাসিউটিকাল গবেষণার জন্য আগ্রহের একটি ক্ষেত্র।
ফসফাটেস অনুঘটক একটি ফসফোমোনাইস্টারের হাইড্রোলাইসিসের স্তর থেকে একটি ফসফেট অনুকে অপসারণ করে। ফসফেট আয়ন সংমিশ্রণকারী-ওএইচ গ্রুপ (OH), এবং   H+ অন্যান্য প্রোডাক্টের হাইড্রক্সিল গ্রুপের প্রোটোটেটিংয়ের সাথে জল প্রতিক্রিয়া দ্বারা বিভক্ত হয়। প্রতিক্রিয়ার নেট ফলাফল হল একটি ফসফোমোনাইস্টারের ধ্বংস ও একটি ফসফেট আয়ন এবং একটি মুক্ত হাইড্রক্সিল গ্রুপ যুক্ত একটি অণু সৃষ্টি।
ফসফাটেজ নির্দিষ্টতার সঙ্গে তাদের নিম্নস্তর নেভিগেশন আপাতদৃষ্টিতে বিভিন্ন সাইটে ডিফসফেরায়লেশন করতে পারবেন। "ফসফেটস কোড", যা, ফসফেটেসের জন্য স্তরবিজ্ঞান স্বীকৃতির পদ্ধতি এবং নিয়মগুলি চিহ্নিত করে, এখনও এই বিষয় নিয়ে কাজ চলছে; কিন্তু সমস্ত ৯ ইক্যারিওটিক 'ফসফ্যাটেম' জিনোমের মধ্যে এনকোড করা সমস্ত প্রোটিন ফসফেটেসের প্রথম তুলনামূলক বিশ্লেষণ এখন পাওয়া যায়। গবেষণা প্রকাশ করে যে তথাকথিত "ডকিং মিথস্ক্রিয়াগুলি" স্তরবিন্যাসে একটি গুরুত্বপূর্ণ ভূমিকা পালন করে। একটি ফসফাটেজ এবং তার মিথস্ক্রিয়া বিভিন্ন প্রকরণের (মাধ্যমিক কাঠামো উপাদান) স্তর সঙ্গে স্বীকৃত; এই নকশায় ফসফেটেজের ডকিং সাইটগুলির সাথে কম আকর্ষণের সম্পর্ক রয়েছে, যা সক্রিয় সাইটের মধ্যে অন্তর্ভুক্ত নয়। যদিও প্রতিটি ডকিং মিথস্ক্রিয়া দুর্বল হয়, তবে একসঙ্গে বহু মিথস্ক্রিয়া সংঘটিত হয়, যা বাইন্ডিং নির্দিষ্টতা উপর একটি ক্রমবর্ধমান প্রভাব প্রদান করে। ডকিং মিথস্ক্রিয়া ফসফাটেজগুলিকে সর্বাত্মকভাবে নিয়ন্ত্রন করতে পারে এবং এর ফলে তাদের অনুঘটকীয় কার্যকলাপ প্রভাবিত হয়।
ফসফাটেজের বৃহত্তর শ্রেণীর মধ্যে, এনজাইম কমিশন ১০৪ টি স্বতন্ত্র এনজাইম পরিবারকে স্বীকৃতি দেয়। ফসফাটেসগুলিকে অনুঘটকীয় ডোমেনগুলির মধ্যে স্তরবিন্যাস নির্দিষ্টতা এবং ক্রম অনুভূতি দ্বারা শ্রেণীবদ্ধ করা হয়। এক শত পরিবারে তাদের শ্রেণীবিভাজন সত্ত্বেও, সমস্ত ফসফাটেজগুলি একই সাধারণ হাইড্রোলাইসিসের প্রতিক্রিয়া অনুভব করে।
সুপার কাপ
সুপার কাপ (এছাড়াও স্পনসরেশনের কারণের জন্য হিরো সুপার কাপ নামেও পরিচিত) ভারতের একটি নকআউট ফুটবল টুর্নামেন্ট। টুর্নামেন্টটিতে আই-লীগে এবং ইন্ডিয়ান সুপার লিগে খেলা ২০টি দল অংশগ্রহণ করে । উভয় লীগকে ভারতের পেশাদার ফুটবল জন্য যৌথ শীর্ষ বিভাগ বলে মনে করা হয়। টুর্নামেন্টটি আয়োজিত হয় সর্ব ভারতীয় ফুটবল ফেডারেশন-এর তত্ত্বাবধানে ।
19 ফেব্রুয়ারী ২018 তে, অল ইন্ডিয়া ফুটবল ফেডারেশন ফেডারেশন কাপের পরিবর্তে ভারতের প্রধান নকআউট ফুটবল টুর্নামেন্ট হিসেবে ভারতীয় সুপার কাপ তৈরির ঘোষণা দেয় ।
প্রতিটি দল তাদের প্রথম এগারোয় পাঁচটি করে বিদেশি খেলানোর সুযোগ পাবে । স্কোয়াডে ছয়টি বিদেশি রাখা যাবে ।
সিঙ্গুর বিধানসভা কেন্দ্র
সিঙ্গুর(বিধানসভা কেন্দ্র) ভারতীয় রাজ্য পশ্চিমবঙ্গের হুগলী জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৮ নং সিঙ্গুর বিধানসভা কেন্দ্রটি যথাক্রমে, আনন্দনগর, বাগডাঙ্গা চিনামোড়,বারুইপাড়া পালতাগড়, বেড়াবেড়ি, বিগহাটি, বৈচিপোতা, বড়া, বড়াই পাহালামপুর, গোপালনগর, মির্জাপুর-বাঁকিপুর, নসীবপুর, সিঙ্গুর-১ এবং সিঙ্গুর-২ গ্রামপঞ্চায়েতগুলি সিঙ্গুর সিডি ব্লকের অন্তর্গত এবং বেগমপুর, কাপাসরিয়া এবং পঞ্চগোড়া গ্রামপঞ্চায়েতগুলি চন্ডীতলা-২ সিডি ব্লকের অন্তর্গত।
সিঙ্গুর বিধানসভা কেন্দ্রটি ২৮ নং হুগলী লোকসভা কেন্দ্রের অন্তর্গত।
চুঁচুড়া বিধানসভা কেন্দ্র
চুঁচুড়া(বিধানসভা কেন্দ্র)(পূর্বে চিনসূড়া নামে পরিচিত ছিল) ভারতীয় রাজ্য পশ্চিমবঙ্গের হুগলী জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯০ নং চুঁচুড়া বিধানসভা কেন্দ্রটি হুগলী-চুঁচুড়া পৌরসভা এবং ব্যান্ডেল, দেবানন্দপুর, কোদালিয়া -১ এবং কোদালিয়া -২ গ্রামপঞ্চায়েতগুলি চুঁচুড়া মগড়া সিডি ব্লকের অন্তর্গত। এবং পোলবা, রাজহাট এবং সুগন্ধা গ্রামপঞ্চায়েতগুলি পোলবা দাদপুর সিডি ব্লকের অন্তর্গত।
চুঁচুড়া বিধানসভা কেন্দ্রটি ২৮ নং হুগলী লোকসভা কেন্দ্রের অন্তর্গত।
মিশেল আজানাভিস্যুস
মিশেল আজানাভিস্যুস (ফরাসি: Michel Hazanavicius; ; জন্ম: ২৯শে মার্চ, ১৯৬৭) হলেন একজন ফরাসি চলচ্চিত্র পরিচালক, প্রযোজক, চিত্রনাট্যকার ও চলচ্চিত্র সম্পাদক। তিনি তার ২০১১ সালে নির্মিত "দি আর্টিস্ট" চলচ্চিত্রের জন্য বিশেষভাবে পরিচিত। এই চলচ্চিত্রের জন্য তিনি শ্রেষ্ঠ চলচ্চিত্র ও পরিচালনা বিভাগে একাডেমি পুরস্কার এবং শ্রেষ্ঠ পরিচালনা ও শ্রেষ্ঠ মৌলিক চিত্রনাট্য বিভাগে বাফটা পুরস্কার লাভ করেন। এছাড়াও তিনি গোয়েন্দাধর্মী "ওএসএস ১১৭: ল্য কাইর নেদ দেস্পিয়োঁ" (২০০৬) ও "ওএসএস ১১৭: রিও ন্য রেপোঁ প্লুস" (২০০৯) চলচ্চিত্র পরিচালনা করেন।
আজানাভিস্যুস ১৯৬৭ সালের ২৯শে মার্চ প্যারিসে জন্মগ্রহণ এক লিথুনীয় ইহুদি পরিবারে করেন। তার দাদা-দাদী ও নানা-নানীরা ১৯২০-এর দশকে ফ্রান্সে আগমন করে এবং সেখানে বসবাস শুরু করে।
বাংলাবাজার
বাংলা বাজার ঢাকার পার্শ্ববর্তী প্রাচীনতম স্থান, যা মুঘল সাম্রাজ্যের আগ থেকে বিদ্যমান ছিল। বর্তমানে, ঢাকার বৃহত্তম প্রকাশনা ও বইয়ের বাজার এই এলাকায় অবস্থিত।
কিছু ঐতিহাসিক মনে করেন যে, বাংলা বাজারটি 'বাঙ্গালা' শহরের কেন্দ্রস্থল ছিল, যা অনেক অভিযাত্রী উল্লেখ করেছেন। অন্যান্যরা মনে করে যে, সুলতানী যুগে বাংলা বাজার প্রতিষ্ঠিত হয় যখন কিনা 'বাঙ্গালা' শব্দটি জনপ্রিয় হয়ে ওঠে। রোমান নাগরিক ১৫০৬ খ্রিস্টাব্দে লিখে গেছেন যে বিশ্বের সর্বোৎকৃষ্ট সিল্ক ও সুতা তৈরী হতো বেঙ্গলা নগরে। এর মাধ্যমেই বেঙ্গলার কেন্দ্রস্থল বাঙলাবাজারের প্রাচীনতা সমন্ধে ধারণা পাওয়া যায়।
ব্রিটিশ আমলে বাজার সংলগ্ন স্থানগুলোতে আভিজাত্যের ছোঁয়া লাগে, তখন বহু ইংরেজ কর্মকর্তা এবং ব্যবসায়ী এর আশপাশেই বসবাস করতেন। ব্রিটিশ আমলে বাংলাবাজার এলাকায় টাকা-পয়সা ভাঙ্গানো বা বদলানোর ব্যবসা শুরু হয়। এসময় বাংলা বাজার খুব সমৃদ্ধশালী এলাকা হয়ে ওঠে। বাংলা বাজারের ভিতর দিয়ে যাওয়া রাস্তাটি বাংলা বাজার সড়ক নামে পরিচিত। এর খানিকটা অংশকে ১৯৩৬ সালে পি কে সড়ক নামকরণ করা হয় যা পরবর্তীকালে সুভাষ বোস সড়ক নামকরণ করা হয়। এ রাস্তাটি বাংলাবাজার সড়ক নামেই বেশি পরিচিত।
বর্তমানেও বাংলা বাজার ঢাকার ঘনবসতিপূর্ণ এলাকার একটি। এখানে নানা ধরনের জিনিসপত্র বিক্রি হয়। বর্তমানে বাংলাবাজার বাংলাদেশের বই বিক্রি, বই ছাপানো ও সরবরাহ করার সবচেয়ে বড় কেন্দ্র। বর্তমানে বাংলাবাজার বাংলাদেশের মধ্যে বইয়ের বৃহত্তম মার্কেট, এখানে ১,২০০ থেকে ১,৩০০ বইয়ের দোকান রয়েছে। বাংলাদেশের বড় বড় প্রকাশনা প্রতিষ্ঠানগুলির অফিসও বাংলাবাজারে অবস্থিত।
পিটারহোফ, শিমলা
পিটারহোফ শিমলায় অবস্থিত একটি ভবন ছিল যা ব্রিটিশ রাজ সময়কালে কমপক্ষে সাতজন ভারতীয় ভাইসরয়য় ও গভর্নর-জেনারেলদের বাসভবন ছিল। এটি আদর্শ রাজকীয় ধাঁচে - পূর্ণ কাষ্ঠ ফ্রেম ও কাষ্ঠ ফ্রেমের ছাঁচে নির্মিত হয়েছিল।
এর প্রথম বাসিন্দা ছিলেন জেমস ব্রুস, ৮ম আর্‌ল অফ এলিগন, যিনি ১৮৬৩ সালে ভবনটিতে উঠেন।
ব্রিটিশ সাম্রাজ্য থেকে ভারতের স্বাধীনতার পর, ভবনটি পাঞ্জাব উচ্চ আদালত হিসেবে ব্যবহৃত হয়েছে। পিটারহোফে অবস্থিত এই স্থানে নাথুরাম গডসে, যে মহাত্মা গান্ধীকে হত্যা করে, তার বিচারকার্য ১৯৪৮-৪৯ সংগঠিত হয়। ১৯৭১ সালে, যখন হিমাচলের পূর্ণাঙ্গ প্রদেশ হিসেবে আত্মপ্রকাশ ঘটে, তখন পিটারহোফ রাজভবন (রাজ্যপালদের বাসভবন) হিসেবে ব্যবহৃত হত।
১৯৮১ সালের ১২ জানুয়ারি রাত্রিবেলা একটি অগ্নিকান্ডে ভবনটি ক্ষতিগ্রস্থ হয়। ফলে, রাজভবনটিকে সরিয়ে ব্যারেন্স আদালত ভবনে নিয়ে আসা হয়। ১৯৯১ সালে পিটারহোফকে নতুন ডিজাইনে পুনঃনির্মাণ করে একটি বিলাসবহুল হোটেলে রূপ দেয়া হয়। এর ৩৪টি কক্ষ রয়েছে।
২০১৯ কোপা আমেরিকা
২০১৯ কোপা আমেরিকা হবে কোপা আমেরিকার ৪৬তম পর্ব। দক্ষিণ আমেরিকার ফুটবল নিয়ন্ত্রক সংস্থা সাউথ আমেরিকান ফুটবল কনফেডারেশন এই চতুর্বার্ষিকী পুরুষদের আন্তর্জাতিক চ্যাম্পিয়নশিপ আয়োজন করে থাকে। এটি ব্রাজিলে অনুষ্ঠিত হবে। কোপা আমেরিকার এই পর্বের বিজয়ী দল ২০২১ সালের ফিফা কনফেডারেশন কাপে সরাসরি অংশগ্রহণের সুযোগ পাবে। চিলি হবে ডিফেন্ডিং চ্যাম্পিয়ন।
মূলত, ব্রাজিল ২০১১ সালের কোপা আমেরিকার আয়োজক হওয়ায় কনমেবলের ঘূর্ণন নীতি অনুসারে বর্ণানুক্রমিকভাবে ২০১৯ কোপা আমেরিকা চিলির হোস্ট করার কথা ছিল। তবে ২০১৩ সালের ফিফা কনফেডারেশনস কাপ, ২০১৪ ফিফা বিশ্বকাপ এবং ২০১৬ সালের গ্রীষ্মকালীন অলিম্পিক সংগঠনের কারণে ব্রাজিলে ২০১৫ সালের কোপা আমেরিকা আয়োজন না করার সিদ্ধান্ত নেওয়া হয়েছিল। ব্রাজিল এবং চিলির ফুটবল ফেডারেশন ২০১৫ এবং ২০১৯ সালের চ্যাম্পিয়নশিপের আয়োজক সোয়াপিংয়ের ধারণা নিয়ে আলোচনা করে। ২০১২ সালে এই চুক্তি কনমেবল দ্বারা অনুমোদিত হয়।
২৫ শে এপ্রিল ২০১৭ সান্তিয়াগোর একটি বৈঠকের পর, কনমেবলের সিদ্ধান্ত অনুযায়ী ২০১২ সালের কোপা আমেরিকার ১২ টি দল মডেলের পরিবর্তে ১৬ দল ফর্ম্যাট রাখা হবে। ফলস্বরূপ, ৬ টি আমন্ত্রক দেশ কনমেবল অ্যাসোসিয়েশনে যোগ দেবে।
২০১৯ কোপা আমেরিকা বিজোড় বছর অনুষ্ঠিত চূড়ান্ত সংস্করণ হবে। ২০২০ সালে অনুষ্ঠিতব্য উয়েফা ইউরো চ্যাম্পিয়নশিপ প্রতিযোগিতার মতো একই বছরে অনুষ্ঠিত হবে এ টুর্নামেন্ট।
১৬ মার্চ ২০১৭ তারিখে ঘোষণা করা হয় যে ২০২০ সালে কনমেবল ও কনকাকাফের মধ্যে একটি নতুন প্রতিযোগিতা হবে। প্রথম সংস্করণ মার্কিন যুক্তরাষ্ট্র আয়োজন করবে।
গ্লোবো এস্পোর্তে সংবাদ জার্নাল অনুসারে, টুর্নামেন্টটি ৭ টি শহরের ৮ টি ভেন্যুতে অনুষ্ঠিত হবে, যার মধ্যে সাও পাওলোতে দু'টি ভেন্যু থাকবে।
সাউথ আমেরিকান ফুটবল কনফেডারেশনের ১০ টি দেশের সবগুলো দেশ এ প্রতিযোগিতায় অংশগ্রহণ করার যোগ্য।
১৬ মার্চ ২০১৮ সাউথ আমেরিকান ফুটবল কনফেডারেশন সিদ্ধান্ত নেয় যে, ২০১৯ কোপা আমেরিকায় কনকাকাফ থেকে ৩ টি দল এবং এএফসি থেকে ৩ টি দল অংশগ্রহণ করবে।
চিনি মসজিদ
চিনি মসজিদ (‘চীনা মসজিদ’ নামেও পরিচিত) রংপুর বিভাগের নীলফামারী জেলার সৈয়দপুরে অবস্থিত। মসজিদটি নীলফামারী সদর থেকে ২০ কিলোমিটার দূরে সৈয়দপুরে অবস্থিত। মসজিদে একসঙ্গে প্রায় পাঁচ শতাধিক লোক নামাজ আদায় করতে পারে।
১৮৬৩ সালে হাজী বাকের আলী ও হাজী মুকু নামের দুজন স্থানীয় বাসিন্দা সৈয়দপুর শহরের ইসবাগ এলাকায় ছন ও বাঁশ দিয়ে মসজিদটি নির্মাণ করেন। পরবর্তীতে এলাকাবাসীর সহায়তায় তা টিনের ঘরে রূপান্তরিত করা হয়। পরে এলাকার লোকেরা মসজিদটি নির্মাণের লক্ষ্যে একটি তহবিল গঠন করেন। এরপর শুরু হয় মসজিদের নির্মাণ কাজ।
১৯২০ সালে হাজি হাফিজ আবদুল করিমের উদ্যোগে মসজিদটির প্রথম অংশ পাকা করা হয়। ১৯৬৫ সালে মসজিদের দক্ষিণ দিকের দ্বিতীয় অংশ পাকা করা হয়।
মসজিদের সৌন্দর্য বাড়াতে মসজিদের দেয়ালে চিনামাটির থালার ভগ্নাংশ ও কাঁচের ভগ্নাংশ বসানো হয়। এই পদ্ধতিকে ‘চিনি করা’ বা ‘চিনি দানার কাজ করা’ বলা হয়। এখান থেকেই মসজিদের নাম হয় চিনি মসজিদ বা চীনা মসজিদ। সৌন্দর্যের কাজে ব্যবহৃত চিনামাটির উপকরণসমূহ কলকাতা থেকে আনা হয়। ঐতিহাসিক এই মসজিদের নকশা করেন মো. মোখতুল ও নবী বক্স।
মসজিদ নির্মাণে মুঘল স্থাপত্য শৈলী অনুসরণ করা হয়েছে। মসজিদের দেয়ালে ফুলদানি, ফুলের ঝাড়, গোলাপ ফুল, একটি বৃত্তে একটি ফুল, চাঁদতারাসহ নানা চিত্র অঙ্কিত আছে। মসজিদ তৈরিতে প্রচুর মার্বেল পাথর ব্যবহার করা হয়। ২৭টি মিনার রয়েছে মসজিদটিতে। ছোট ছোট ৩২টি মিনারসহ ৩টি বড় গম্বুজ। মসজিদটি দ্বিতল। প্রবেশ পথের উপরে আজান দেবার জন্য মিম্বার রয়েছে। মসজিদে ২৪৩টি শংকর মর্মর পাথর রয়েছে। মসজিদের বারান্দা সাদা মোজাইকে বাঁধানো। মসজিদের সম্পূর্ণ অবয়ব রঙিন পাথরে মোড়ানো। মসজিদটি দুই ধাপে বর্ধিত করা হয়। মসজিদে প্রবেশের জন্য উত্তরে ও দক্ষিণে একটি করে দরজা রয়েছে। মসজিদের দোতলায় একটি ভবনসহ পর্যটকদের থাকার ব্যবস্থা রয়েছে।
লুইসিয়ানা ভুডু
নিউ অরল্যান্স ভুডু নামেও পরিচিত লুইসিয়ানা ভুডু আফ্রিকান ডায়াস্পোরার ঐতিহ্য থেকে উন্নত আধ্যাত্মিক লোকেদের একটি সংকলন বর্ণনা করেছেন। এটি মার্কিন যুক্তরাষ্ট্রের লুইসিয়ানা রাজ্যের পশ্চিম এবং মধ্য আফ্রিকান জনসংখ্যার দ্বারা উত্পাদিত আফ্রো আমেরিকান ধর্মের একটি সাংস্কৃতিক রূপ। ভুডু আফ্রিকান ভিত্তিক আধ্যাত্মিক লোকেদের অনেক অবতারগুলির মধ্যে একটি। লুইসিয়ানা ক্রেওল ভাষার লুইসিয়ানা ক্রেওল ফ্রেঞ্চ ভাষা এর লিটারিকাল ভাষা।
আটলান্টিক ক্রীতদাস ব্যবসায়ের ফলে এই অঞ্চলে আফ্রিকান সাংস্কৃতিক নির্যাতনের ফলে নিউ অরল্যানসের ক্যাথলিক ও ফ্রানফোন সংস্কৃতির সাথে ভুডুকে একত্রিত করা হয়েছে। লুইসিয়ানা ভেদু প্রায়ই সাথে বিভ্রান্ত হয় কিন্তু হাইতি ভুডু এবং ডিপ দক্ষিণ হুডু থেকে সম্পূর্ণ আলাদা করা হয় না। এটি হুডু সামগ্রী এবং লি গ্র্যান্ড জব্বিশের ভুডু কুইন্সদের ব্যবহারের উপর জোর দিয়ে হাইতিয়ান ভোদো থেকে ভিন্ন। এটি লুইসিয়ানা ভেডু এর মাধ্যমে ছিল যে গ্রিস গ্রিস (একটি উওলোফ শব্দ) এবং ভুডু পুতুলগুলি আমেরিকান ল্যাঙ্কনিকের মধ্যে চালু করা হয়েছিল।
পশ্চিম আফ্রিকার ক্রীতদাস আফ্রিকানদের ঔপনিবেশিক যুগে ভুডু ফরাসি লুইসিয়ানাতে আনা হয়েছিল। ১৭১৯ থেকে ১৭৩১ সাল পর্যন্ত আফ্রিকান বন্দিদের অধিকাংশই লুসিয়ানাতে ফাঁসিতে ঝুলিয়েছিলেন এবং ফিনের লোকেরা এখন বেনিনের অন্যান্য গোষ্ঠী যেমন বামবারা ম্যান্ডিংগো উওলোফ ইওয়ে ফুলব্রাইট ফন (এ ডহোমিয়ান) ইওরু (নাগো) চম্পা কঙ্গো ইবো অডো হাউসা এবং সাঙ্গো হোল) তাদের সাংস্কৃতিক অনুশীলন আধ্যাত্মিক এবং পূর্বপুরুষের পূজা মধ্যে রক্ষিত ভাষার এবং ধর্মীয় বিশ্বাস আনা। সমস্ত গ্রুপ লুইসিয়ানা ভেদু উন্নয়নের জন্য দায়ী। হজ্বের বিষ এবং তাদের চেতনা ও অলৌকিকতা সম্পর্কে জ্ঞান তাদের নিজেদের রক্ষা বা অন্যদের ক্ষতি করার উদ্দেশ্যে লুইসিয়ানা ভেদু এর মূল উপাদানগুলি হয়ে ওঠে। অনেক ফনকেও ক্যারিবীয় সাগরের সেন্ট ডোমিংয়েউয়ের ফরাসি উপনিবেশে ক্রীতদাস হিসেবে নিযুক্ত করা হয়েছিল। লুইসিয়ানা ভেদু ১৭০০ এর শুরুর দিকে থেকে অস্তিত্ব আছে।
খরনা ইউনিয়ন
খরনা ইউনিয়ন নামে বাংলাদেশের চট্টগ্রাম ও বগুড়া জেলায় আলাদা দুইটি ইউনিয়ন রয়েছে।
খরনা ইউনিয়ন দ্বারা বুঝানো যেতে পারে:
নেশ জেলা
নেশ জেলা (, ) আফগানিস্তানের কান্দাহার প্রদেশের উত্তর অঞ্চলের একটি পাহাড়ী জেলা। জেলাটি ওরজগন প্রদেশ থেকে স্থানান্তরিত করা হয়। ভৌগলিক অবস্থান অনুযায়ী জেলাটির সীমানা হচ্ছে, উত্তর-পশ্চিম ও পূর্বাঞ্চলীয় এলাকায় ওরুজগন প্রদেশ এবং দক্ষিণে শাহ ওয়ালী কোট জেলা, খাকরেজ জেলা এবং ঘোরাক জেলা জেলার ঘিরে রেখেছে। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১১,৮০০ জন এর মত। জেলাটির কেন্দ্রীয় এলাকার নাম হ্চ্ছে নৈশ গ্রাম, যেটি মূলত শহরের কেন্দ্রীয় অঞ্চলে অবস্থান করছে।
মিয়ানিশিন জেলা
মিয়ানিশিন জেলা () আফগানিস্তানের কান্দাহার প্রদেশের একটি নব নির্মিত জেলা। এটি ২০০৫ সালে গঠণ করা হয়েছিল। পূর্বে জেলাটির শাহ ওয়ালী কোট জেলা এর উত্তর অঞ্চলের একটি অংশ ছিল। ২০০৬ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১৩,৪০০ জন এর মত।
বাকওয়া জেলা
বাকওয়া জেলা আফগানিস্তানের ফারাহ প্রদেশের একটি অন্যতম জেলা। ২০০৪ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৭৯,৫২৯ জন এর মত। যার মধ্যে থেকে প্রায় সকল সম্প্রদায়ই পশতুন। জেলাটি কেন্দ্রীয় এলাকার নাম হচ্ছে সুলতানী বাকওয়া। জেলাটি ৭২৬ মিটার উচ্চতায় অবস্থান করছে।
মারগারেট ওকলি ডেহফ
মারগারেট বেল (ওকলি) ডেহফ (১১ই মার্চ, ১৯২৫- ৫ ফেব্রুয়ারি,১৯৮৩) একজন ভৌত রসায়নবিদ এবং জৈব তথ্যবিজ্ঞানের অন্যতম পথপ্রদর্শক। ডেহফ জর্জটাউন বিশ্ববিদ্যালয় মেডিকাল সেন্টারের অধ্যক্ষ এবং ন্যাশনাল বায়োমেডিকাল রিসার্চ ফাউন্ডেশন (এনবিআরএফ)এর গবেষক বায়োকেমিস্ট। এখানেই তিনি জৈবরসায়ন ক্ষেত্রে গাণিতিক ও কম্পিউট্যাশনাল নিয়মের ব্যবহারের সূচনা করেন। তার কর্মজীবন উৎসর্গ করেন জীববিজ্ঞান এবং চিকিৎসায় কম্পিউট্যাশনাল প্রযুক্তির উন্নয়নে। বিশেষ করে, প্রোটিনের উৎপত্তি এবং নিউক্লিক এসিডের ডাটাবেস এবং এর তথ্যের ব্যাপারে প্রশ্ন উত্থাপনে। তিনি প্রথম সাবস্টিটউশন ম্যাট্রিকস এবং পয়েন্ট এক্সেপ্টেড মিউটেশন, এমিনো এসিডের জন্য এক- বর্ণী কোড নকশা করেন। এতে এমিনো এসিড সিকুয়েন্সে তথ্যের আকার কমে আসে এবং পাঞ্চ-কার্ড কম্পিট্যাশন সময়ে তা অত্যন্ত কার্যকরী হয়েছিল।
ডেহফ ফিলাডেলফিয়ায় জন্মগ্রহণ করেন। তবে দশ বছর বয়সেই তিনি নিউ ইয়র্কে স্থানান্তরিত হন।  ১৯৪২ সালে বে-সাইড উচ্চ বিদ্যালয়ের ভ্যালেডেক্টোরিয়ান হিসেবে বক্তব্য দেন। এখান থেকে বৃত্তি নিয়ে নিউ ইয়র্ক বিশ্ববিদ্যালয়ের ওয়াশিংটন স্কয়ার কলেজে ভর্তি হন। ১৯৪৫ সালে তিনি ফি বেড়া কাপ্পা হিসেবে নির্বাচিত হন।
ডেহফ জর্জ কিম্পবেলের তত্ত্বাবধানে কলম্বিয়া বিশ্ববিদ্যালয়ে কোয়ান্টাম রসায়নে পিএইচডি শুরু করেন। তার থিসিসে তিনি কম্পিউটারের সক্ষমতার নতুন আঙ্গিকে পথপ্রদর্শন করেন। তত্ত্বীয় রসায়নের ক্ষেত্রে বিশেষভাবে, পলিসাইক্লিক জৈব মলিকুলের তথ্য ও রিজয়ান্স শক্তি গণনার ক্ষেত্রে পাঞ্চড-কার্ডের ব্যবহার শুরু করেন।তার অসাধারণ অবদানের জন্য তাঁকে ওয়াটসন কম্পিউটিং ল্যাবরেটরি ফেলোশীপ পুরষ্কার পান। এই পদকের অংশ হিসেবে "আইবিএম এর অত্যাধুনিক বৈদ্যুতিক তথ্য প্রসেসিং যন্ত্রাদি" ব্যবহারের অধিকার পান।
পিএইচডি শেষ করে ডেহফ ইলেক্ট্রোকেমিস্ট্রি নিয়ে ডানকান এ. ম্যাকিনেসের তত্ত্বাবিধানে রকফেলার ইন্সটিটিউটে ১৯৪৮ থেকে ১৯৫১ সাল পর্যন্ত পড়াশোনা করেন। পরিবার সমেত ম্যারিল্যান্ডের যাওয়ার পর ম্যারিল্যান্ড বিশ্ববিদ্যালয় হতে গবেষক ফেলো ( ১৯৫৭- ১৯৫৯) হিসেবে নিয়োগ পান।  এখানে তিনি রাসায়নিক বন্ধন নিয়ে কাজ করেছেন। ম্যারিল্যান্ডেই তিনি সর্বপ্রথম উচ্চ গতিসম্পন্ন কম্পিউটারের সান্নিধ্যে আসেন। এরপর তিনি ন্যাশনাল বায়োমেডিকাল রিসার্চ ফাউন্ডেশনের সহকারী গবেষক হিসেবে কাজ শুরু করেন। এই পদে তিনি ২১ বছর ধরে আসীণ ছিলেন।  এখানেই পদার্থবিজ্ঞানে অভিজ্ঞতাসম্পন্ন একজন দন্তচিকিৎসক রবার্ট লেডলির সাথে কম্পিটার প্রযুক্তি বায়োমেডিকাল সমস্যার সমাধান ক্ষেত্রে ব্যবহার নিয়ে কাজ করেন।
ডেহফের প্রণীত 'এটলাস' বড় আকারের ডিএনএ অথবা প্রোটিন সম্পর্কিত বায়োমেডিকাল গবেষণায় উল্লেখযোগ্য টেমপ্লেট হিসেবে ব্যবহার হয়ে আসছে। তার উল্লেখযোগ্য অবদানের জন্য ১৯৮০ সালে ন্যাশনাল ইন্সটিটিউট অব হেলথ তাঁকে পুরষ্কার প্রদান করে। যদিও, তিনি লিঙ্গবৈষম্যের শিকার হয়েছিলেন বলে অনেকক্ষেত্রেই উল্লেখ করা হয়। বিশেষ করা, তার অবদানে তুলনায় তাকে যথাযথ স্বীকৃতি প্রদান করা হয়নি বললেই চলে। . ডেহফের 'এটলাস' কার্যকরীভাবে সফল হলেও অনেক বিজ্ঞানীই নিজেদের সিকুয়েন্সিং তথ্য অত্যন্ত মূল্যবান এবং জনসাধারনের জন্য  প্রকাশ করাকে সমর্থন করেন না।
ডেহফ হৃদরোগ জটিলতায় ৫৭ বছর বয়সে ১৯৮৩ সালের ৫ই ফেব্রুয়ারি মৃত্যবরণ করেন। ১৯৮৪ সালে তার স্মৃতিতে মারগারেট ও ডেহফ পদকের পত্তন করা হয়। বায়োফিজিক্সের উপর কাজের জন্য সম্মানার্থে এই পদক দেয় হয়।
ওয়ারেন বেটি
হেনরি ওয়ারেন বেটি (ইংরেজি: Henry Warren Beatty; জন্ম: ৩০শে মার্চ, ১৯৩৭) হলেন একজন মার্কিন অভিনেতা ও চলচ্চিত্র নির্মাতা। তিনি ১৪টি একাডেমি পুরস্কারের মনোনয়ন লাভ করেন, যার মধ্যে ৪টি শ্রেষ্ঠ অভিনেতা, ৪টি চলচ্চিত্র প্রযোজক, ২টি পরিচালনা, ৩টি মৌলিক চিত্রনাট্য ও ১টি উপযোগকৃত চিত্রনাট্য বিভাগে। অরসন ওয়েলসের পর তিনি দ্বিতীয় ব্যক্তি, যিনি একই চলচ্চিত্রে অভিনয় এবং এর পরিচালনা, প্রযোজনা ও চিত্রনাট্য বিভাগে মনোনয়ন লাভ করেন। তিনি "হেভেন ক্যান ওয়েট" (১৯৭৮) ও "রেডস্‌" (১৯৮১) চলচ্চিত্রের জন্য দুবার এই বিরল কাজের জন্য মনোনয়ন লাভ করেন। তার প্রযোজিত ৮টি চলচ্চিত্র ৫৩টি বিভাগে অস্কারের মনোনয়ন লাভ করে। তিনি "রেডস্‌" চলচ্চিত্রের জন্য শ্রেষ্ঠ পরিচালনা বিভাগে অস্কার লাভ করেন। এছাড়া ১৯৯৯ সালে তাকে একাডেমি পুরস্কারের সর্বোচ্চ সম্মাননা আরভিং জি. থালবার্গ স্মারক পুরস্কার প্রদান করা হয়।
বেটি আটটি গোল্ডেন গ্লোব পুরস্কারের মনোনয়ন লাভ করেন এবং পাঁচটি পুরস্কার জয় করেন। ২০০৭ সালে তাকে গোল্ডেন গ্লোব সেসাল বি ডামিল পুরস্কার প্রদান করা হয়। তার গোল্ডেন গ্লোব মনোনীত চলচ্চিত্রগুলো হল তার প্রথম চলচ্চিত্র "স্প্লেনডর ইন দ্য গ্রাস" (১৯৬১), "বনি অ্যান্ড ক্লাইড" (১৯৬৭), "শ্যাম্পু" (১৯৭৫), "হেভেন ক্যান ওয়েট" (১৯৭৮) ও "রেডস্‌" (১৯৮১), "ডিক ট্রেসি" (১৯৯০), "বাগসি" (১৯৯১), "বুলওয়ার্থ" (১৯৯৮), এবং "রুলস্‌ ডোন্ট অ্যাপ্লাই" (২০১৬)। সবকয়টি চলচ্চিত্র তিনি নিজেই প্রযোজনা করেন।
"বনি অ্যান্ড ক্লাইড" চলচ্চিত্রের পরিচালক আর্থার পেন বেটি সম্পর্কে বর্ণনা করতে গিয়ে বলেন, "তিনি একজন পরিপূর্ণ প্রযোজক। তিনি সকলের চাহিদা পূরণ করেন। ওয়ারেন একটি চলচ্চিত্রের সম্পাদনা, শব্দ মিশ্রণ ও সুরারোপেও উপস্থিত থাকেন। তিনি আমার দেখা অন্য যে কারো চেয়ে বেশি পরিশ্রম করেন।
হেনরি ওয়ারেন বেটি ১৯৩৭ সালের ৩০শে মার্চ ভার্জিনিয়ার রিচমন্ডে জন্মগ্রহণ করেন। তার মাতা ক্যাথলিন করিন (প্রদত্ত নাম: ম্যাকলেইন) ছিলেন নোভা স্কটিয়ার একজন শিক্ষক। তার পিতা ইরা ওয়েন্স বেটি ছিলেন শিক্ষক ও বিদ্যালয়ের পরিচালনা পর্ষদের সদস্য এবং আবাসন প্রকল্পের সাথে জড়িত। তিনি শিক্ষায়তনিক মনোবিজ্ঞান বিষয়ে পিএইচডি ডিগ্রি অর্জন করেছিলেন। বেটির পিতামহ ও মাতামহও শিক্ষক ছিলেন। বেটি পরিবার খ্রিস্টধর্মে দীক্ষিত ছিল। বেটির শৈশবে তার পিতা ইরা বেটি স্বপরিবারে রিচমন্ড থেকে নরফোকে যান, সেখান থেকে পরে আর্লিংটন ও ওয়েভারলি এবং ১৯৪৫ সালে আর্লিংটনের থমাস জেফারসন জুনিয়র হাই স্কুলে শিক্ষক পদে যোগ দিতে পুনরায় আর্লিংটনে ফিরে আসেন। ১৯৫০-এর দশকে বেটি পরিবার আর্লিংটনের ডমিনিয়ন হিলসে বসবাস করত। বেটির বড় বোন শার্লি ম্যাকলেইন একজন অভিনেত্রী, নৃত্যশিল্পী ও লেখিকা।
বেটি "স্টুডিও ওয়ান" (১৯৫৭), "ক্রাফট টেলিভিশন থিয়েটার" (১৯৫৭) ও "প্লেহাউজ নাইনটিন" (১৯৫৯) টেলিভিশন অনুষ্ঠানে কাজের মধ্য দিয়ে তার কর্মজীবন শুরু করেন। তিনি "দ্য ম্যানি লাভস অব ডবি গিলিস" টেলিভিশন ধারাবাহিকের প্রথম মৌসুমে (১৯৫৯-১৯৬০) অ-নিয়মিতভাবে কাজ করেন। ব্রডওয়ে মঞ্চে উইলিয়াম ইংয়ের নির্দেশনায় "আ লস অব রোজেস" (১৯৬০) মঞ্চনাটকে তার কাজের জন্য তিনি মঞ্চনাটকে শ্রেষ্ঠ চরিত্র অভিনেতা বিভাগে টনি পুরস্কারের মনোনয়ন লাভ করেন এবং একটি থিয়েটার ওয়ার্ল্ড পুরস্কার লাভ করেন। ব্রডওয়ে মঞ্চে এটাই তার একমাত্র কাজ।
ভাইরাসের সামাজিক ইতিহাস
ভাইরাসের সামাজিক ইতিহাস বলতে মানব সভ্যতার ইতিহাসে বিভিন্ন ভাইরাস এবং ভাইরাল সংক্রমনের প্রভাবকে বুঝায়। প্রায় ১২০০০ বছর আগে নিওলিথিকের সময় যখন মানুষের আচরণ পরিবর্তিত হয়েছিল তখন ভাইরাস দ্বারা সৃষ্ট মহামারী শুরু হয়েছিল । এসময় মানুষ আরও ঘন জনবসতিপূর্ণ কৃষি সম্প্রদায় তৈরি করে। মানুষের এই আচরণ গুলো ভাইরাস কে দেশব্যাপী ছড়িয়ে পড়তে সাহায্য করে। এসময়যতই মানুষ কৃষির উপর নীর্ভশীল হয়ে পড়েছে ততই উদ্ভিদ এবং গবাদী পশুর উপর আক্রমনকারী ভাইরাসের সংখ্যাও বৃদ্ধি পায়। যেমন ালুর ক্ষেত্রে প্টি ভাইরাস এবং গবাদি পশুর ক্ষেত্রে রিন্ডার পেস্ট ভাইরাসে বিধ্বংসী পরিণাম লক্ষ করা গেছে।
গুটি বসন্ত এবং মিজেলস হচ্ছে এমন দুটো প্রাচীন ভাইরাস যা মানুষকে আক্রমন করতো। প্রায় কয়েক হাজার বছর আগে এগুলো সর্বপ্রথম ইউরোপ এবং উত্তর আফ্রিকায় দেখা যায়। পরবর্তীতে স্প্যানিশ উপনিবেশ আমলে এগুলো ইউরোপীয়নদের মাধ্যমে সারা পৃথিবীতে ছড়িয়ে পড়ে। তখনকার মানুষের এই ভাইরাসগুলোর প্রতি প্রাকৃতিক শারীরিক প্রতিরোধ ব্যাবস্থা ছিলোনা। যার ফলে লক্ষাধিক মানুষ এই মহামারীতে মারা যায়।
১৫৮০ সালের দিকে ইনফ্লুয়েঞ্জার মহামারী দেখা যায় যা সারা পৃথিবীতে ছড়িয়ে পড়ে।
দোহাজারী বিমানঘাটি
দোহাজারী বিমানঘাটি হচ্ছে একটি প্রাক্তন মার্কিন যুক্তরাষ্ট্রের সেনা বিমান বাহিনীর যুদ্ধকালীন বিমানঘাটি যা বাংলাদেশের দোহাজারীর নিকটে বার্মা ক্যাম্পেইন ১৯৪৪-১৯৪৫ সময়ে ব্যবহার হত।
দোহাজারী মার্কিন যুক্তরাষ্ট্রের সেনা বিমান বাহিনীর দশম বিমানবাহিনীর ১ম সমর কার্গো গ্রুপের বিমান সরবরাহ কেন্দ্র হিসেবে ৩০ জানুয়ারি থেকে ১৫ মে, ১৯৪৫ সালের মধ্যকার সময়ে বার্মায় প্রেরণের জন্য ব্যবহৃত হত। ২য় ও ৪র্থ সমর কার্গো গ্রুপের স্কোয়ার্ডন সি-৪৬ কমান্ডো বিমান পরিচালনা করে যুদ্ধ শেষ হওয়ার পর ৩১ অক্টোবর ঘাটিটি বন্ধ করে দেয়া পর্যন্ত বিমানঘাটিতে অবস্থান করেছিল।
যুদ্ধ]] শেষে ঘাটিটি পরিত্যক্ত ঘোষণা করা হয় এবং সাম্প্রতিককালে এটি কৃষিকাজে ব্যবহার হয়।
নলুয়া ইউনিয়ন
নলুয়া ইউনিয়ন নামে বাংলাদেশের বরিশাল ও চট্টগ্রাম জেলায় আলাদা দুইটি ইউনিয়ন রয়েছে।
নলুয়া ইউনিয়ন দ্বারা বুঝানো যেতে পারে:
হাড়িটানা আদর্শ মাধ্যমিক বিদ্যালয়
হাড়িটানা আদর্শ মাধ্যমিক বিদ্যালয় বঙ্গোপসাগরের তীরবর্তী অঞ্চল বরগুনা জেলার পাথরঘাটা উপজেলার হাড়িটানা গ্রামে অবস্থিত একটি মাধ্যমিক বিদ্যালয়।
বিদ্যালয়টি ১৯৭৯ সালে স্থানীয় কিছু গণ্যমান্য ও সম্পদশালী ব্যক্তিবর্গের উদ্যোগে প্রতিষ্ঠিত হয়। এটি তখন 'নিম্ন মাধ্যমিক বিদ্যালয়' হিসেবে যাত্রা শুরু করে। পরবর্তীতে ১৯৮১ সালের ১লা জুন এটি স্বীকৃতিপ্রাপ্ত হয়। এরপরে ১৯৯৫ সালে এটি মাধ্যমিক বিদ্যালয় হিসেবে পাঠদান শুরু করে এবং ১৯৯৫ সালের ১লা জানুয়ারি এটি মাধ্যমিক বিদ্যালয়ের স্বীকৃতি পায়। বিদ্যালয়টি প্রতিষ্ঠায় যেসব মহৎ ব্যক্তি জমি দান করেন তাদের তালিকাঃ
বিদ্যালয়টি দুইটি পৃথক ভবনে শ্রেণী কার্যক্রম পরিচালনা করে থাকে। একটি ৩ কক্ষের ১ তলা ভবন। অপরটি ৫ কক্ষের টিনশেড ভবন। বিদ্যালয়টিতে সম্প্রতি বিদ্যুৎ সংযোগ পৌঁছেছে।
বিদ্যালয়টির শিক্ষা কার্যক্রম জাতীয় শিক্ষাক্রম অনুযায়ী পরিচালিত হয়।
একেডেমিক শিক্ষার পাশাপাশি হাড়িটানা আদর্শ মাধ্যমিক বিদ্যালয়ের ছাত্র-ছাত্রীরা নিয়মিত সহশিক্ষা কার্যক্রমে অংশগ্রহণ করে আসছে। তাদের রয়েছে নিজস্ব স্কাউট দল, ফুটবল দল, ক্রিকেট দল, ব্যাডমিন্টন দল ও ভলিবল দল। বিদ্যালয়ের ছাত্রছাত্রীরা নিয়মিতভাবে জেলা-উপজেলা পর্যায়ের নানা প্রতিযোগিতায় অংশগ্রহণ করে আসছে। তাছাড়া, বিভিন্ন জাতীয় দিবস তারা স্বতঃস্ফূর্তভাবে পালন করে থাকে।
বিদ্যালয়ের প্রধানশিক্ষক উৎপল কুমার মিত্র সহ বিদ্যালয়টিতে মোট ৮ জন শিক্ষক রয়েছেন।
যশোর শিক্ষা বোর্ড মডেল স্কুল এন্ড কলেজ
যশোর শিক্ষা বোর্ড মডেল স্কুল এন্ড কলেজ () বাংলাদেশের যশোর জেলায় অবস্থিত। ২০০৭ সালে এটি প্রতিষ্ঠিত হয়। ২০০৭-২০০৮ শিক্ষাবর্ষে এর শিক্ষা কার্যক্রম শুরু হয়। এটি যশোর বোর্ডের একমাত্র কলেজ।
বালা বুলুক জেলা
বালা বুলুক জেলা আফগানিস্তানের ফারাহ প্রদেশের একটি অন্যতম জেলা। ২০০৪ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১০,৪২৯ জন এর মত, যার মধ্যে থেকে প্রায় ৯৫%95% পশতুন সম্প্রদায়ের এবং তাজিক সম্প্রদায়ের লোক রয়েছে।
ফারাহ জেলা
ফারাহ জেলা আফগানিস্তানের ফারাহ প্রদেশের একটি জেলা। ফারাহ প্রদেশের প্রধান শহর ফারাহ শহর। ২০১৫ সালের আদমশুমারী আনুমানিক হিসাব অনুযায়ী, জেলাটির জনসংখ্যা ছিল প্রায় ৫৪,০০০ জন এর মত। এখানে ৬টি জেলা রয়েছে এবং মোট জমি ২,৯৪৯ হেক্টর রয়েছে। এই শহরে বসবাসের মোট বসতির সংখ্যা হচ্ছে ৫,২৯৯ টি।
গুলিস্তান জেলা
গুলিস্তান, এছাড়াও বানান করা হয়ে থাকে গোলেস্তান (পশতু/ফার্সি: گلستان), আফগানিস্তানের ফারাহ প্রদেশে একটি জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৩,৭৮০ জন এর মত, যার মধ্যে থেকে প্রায় ৮০% পশতুন সম্প্রদায়ের এবং বাকী ২০% তাজিক সম্প্রদায়ের লোক রয়েছে। জেলাটিতে মোট ১০৯টির মত গ্রাম রয়েছে। প্রধান গ্রামটিকে গুলিস্তান গ্রাম নামেও পরিচিত, যেটি জেলার পাহাড়ী অঞ্চলে প্রায় ১৪৩৪ মিটার উচ্চতায় অবস্থিত। জেলাটির মাধ্যমে চলাচলের জন্য প্রধান রাস্তা হচ্ছে রুট ৫২২।
খাকি সাফেদ জেলা
খাকি সাফেদ জেলা (, "সাদা ধুলো") আফগানিস্তানের ফারাহ প্রদেশের একটি অন্যতম জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৪৩,০০০ জন এর মত, যার মধ্যে থেকে প্রায় সকলই পশতুন সম্প্রদায়ের এবং বাকী লোকজন তাজিক সম্প্রদায়ের। জেলাটির প্রধান গ্রাম হচ্ছে খাকি সাফেদ (এছাড়াও আলাগদারী নামেও পরিচিত), যেটি জেলার কেন্দ্রীয় অঞ্চল থেকেে প্রায় ৬৭৬ মিটার উচ্চতায় অবস্থিত।
ক্রিস্টোফার ওয়াকেন
ক্রিস্টোফার ওয়াকেন (ইংরেজি: Christopher Walken; জন্ম: রোনাল্ড ওয়াকেন, ৩১শে মার্চ, ১৯৪৩) হলেন একজন মার্কিন অভিনেতা ও নৃত্যশিল্পী। তিনি পর্দা ও মঞ্চ দুই মাধ্যমেই অভিনয় করেন। তিনি শতাধিক চলচ্চিত্র ও টেলিভিশন নাটকে কাজ করেছেন। কাজের স্বীকৃতস্বরূপ তিনি একটি একাডেমি পুরস্কার, একটি বাফটা পুরস্কার ও একটি স্ক্রিন অ্যাক্টরস গিল্ড পুরস্কার লাভ করেছেন।
১৯৭০-এর দশকে তিনি সমালোচকদের দ্বারা সমাদৃত "অ্যানি হল" (১৯৭৭) ও "দ্য ডিয়ার হান্টার" (১৯৭৮) চলচ্চিত্রে অভিনয় করেন। "দ্য ডিয়ার হান্টার" ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং বাফটা পুরস্কারের মনোনয়ন লাভ করেন। ওয়াকেন অভিনীত অন্যান্য উল্লেখযোগ্য চলচ্চিত্রসমূহ হল "দ্য ডগ্‌স অব ওয়ার" (১৯৮০), "দ্য ডেড জোন" (১৯৮৩), "আ ভিউ টু আ কিল" (১৯৮৫), "ব্যাটম্যান রিটার্নস" (১৯৯২), "ট্রু রোম্যান্স" (১৯৯৩), "পাল্প ফিকশন" (১৯৯৪), "স্লিপি হলো" (১৯৯৯), "ক্যাচ মি ইফ ইউ ক্যান" (২০০২), "হেয়ারস্প্রে" (২০০৭), "সেভেন সাইকোপ্যাথস্‌" (২০১২) ও "দ্য জাঙ্গল বুক" (২০১৬)। "ক্যাচ মি ইফ ইউ ক্যান" ছবিতে ফ্রাংক আবিগনেল সিনিয়র চরিত্রে তার কাজের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কার লাভ করেন।
ওয়াকেনের চলচ্চিত্রসমূহ মার্কিন যুক্তরাষ্ট্রে ১ বিলিয়ন মার্কিন ডলারের বেশি আয় করে। তিনি শেকসপিয়ারীয় নাটক "হ্যামলেট", "ম্যাকবেথ", "রোমিও অ্যান্ড জুলিয়েট" ও "করিওলানাস"-এ কেন্দ্রীয় চরিত্রে অভিনয় করেন। তিনি স্যাটারডে নাইট লাইভ অনুষ্ঠানের জনপ্রিয় উপস্থাপক। তিনি সাতবার এই অনুষ্ঠান সঞ্চালনা করেন। ২০০১ সালে তিনি চলচ্চিত্র পরিচালক ও পাণ্ডুলিপিকার হিসেবে স্বল্পদৈর্ঘ্য চলচ্চিত্র "পপকর্ন শ্রিম্প" নির্মাণ করেন। এছাড়া তিনি ১৯৯৫ সালে তার আদর্শ এলভিস প্রেসলি সম্পর্কিত একটি নাটক "হিম" রচনা করেন এবং এতে অভিনয় করেন।
ওয়াকেন ১৯৪৩ সালের ৩১শে মার্চ নিউ ইয়র্কের কুইন্সের অ্যাস্টোরিয়ায় জন্মগ্রহণ করেন। তার জন্মনাম রোনাল্ড ওয়াকেন, যা রোনাল্ড কলম্যানের সম্মানার্থে রাখা হয়েছিল। তার মাতা রোজালি (জন্মনাম: রাসেল, ১৬ মে ১৯০৭ - ২৬ মার্চ ২০১০) স্কটল্যান্ডের গ্লাসগো থেকে অভিবাসিত হয়ে মার্কিন যুক্তরাষ্ট্রে আসেন, এবং তার পিতা পল ওয়াকেন (৫ অক্টোবর ১৯০৩ - ২৩ ফেব্রুয়ারি ২০০১) জার্মানির হর্স্ট থেকে অভিবাসিত হয়ে মার্কিন যুক্তরাষ্ট্রে আসেন। তার পিতা অ্যাস্টোরিয়ায় ওয়াকেন্স বেকারির মালিক ছিলেন এবং নিজেই তা পরিচালনা করতেন। ওয়াকেন মেথডিস্ট ধর্মাবলম্বী।